Diari Oficial de la Generalitat Valenciana


Sumari del DOGV 1482, del 12-02-1991 (1991/820281)

DECRET 25/1991, de 4 de febrer, del Consell de la Generalitat Valenciana, pel qual es creen instituts universitaris en les Universitats de la Comunitat Valenciana.
-------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/d/1991/02/04/25**

### Versions

 18/05/2010 - Actualitat  Text inicial: 13/02/1991 - 17/05/2010 

### Dades del document

Número de DOGV
:   1482

Data del DOGV
:   12-02-1991

Secció del DOGV
:   DISPOSICIONS GENERALS

Número del document
:   1991/820281


Data del document
:   04-02-1991

Organisme emissor
:   Conselleria de Cultura, Educació i Ciència

Tipus de document
:   Decret

Anàlisi jurídica

![](assets/imgs/icones/ico_informacio.svg)

Els textos consolidats de les normes són de caràcter informatiu i no tenen valor jurídic.

TEXT CONSOLIDAT

**Última revisió 18.05.2010**

**Decret 25/1991, de 4 de febrer, del Consell de la Generalitat Valenciana, pel qual es creen instituts universitaris en les universitats de la Comunitat Valenciana.**

**[(DOCV núm. 1482 de 12.02.1991)](http://www.docv.gva.es/datos/1991/02/12/pdf/1991_820281.pdf) Ref. 0432/1991**

L'Estatut d'autonomia de la Comunitat Valenciana, aprovat per la Llei Orgànica 5/1982, d'1 de juliol, complementat amb la Llei Orgànica 12/1982, de 10 d'agost, estableix en l'article 35 que correspon a la Generalitat Valenciana la competència plena en la regulació i l'administració de l'ensenyament en tots els nivells i graus, modalitats i especialitats, sense perjudici de la que correspon a l'Estat.

La Llei Orgànica 11/1983, de 25 d'agost, de Reforma Universitària, específica les competències que corresponen a les comunitats autònomes en relació amb les universitats.

El Reial Decret 2633/1985, de 10 de novembre, sobre traspàs de serveis de l'Administració de l'Estat a la Generalitat Valenciana en matèria d'universitats, estableix en el seu annex I. B. 2.a) que la Generalitat Valenciana assumeix la competència de la creació i la supressió d'instituts universitaris.

La Universitat d'Alacant va sol·licitar a la Generalitat Valenciana, per acord del Consell Social, la creació de l'Institut Universitari de l'Aigua i de les Ciències Ambientals en aquesta Universitat.

La Universitat Politècnica de València va sol·licitar a la Generalitat Valenciana la creació d'un Institut Universitari de Biomecànica en aquesta Universitat.

La Universitat de València va sol·licitar a la Generalitat Valenciana la creació d'un Institut Universitari de Robòtica en aquesta Universitat.

El Consell Interuniversitari de la Comunitat Valenciana, en la sessió de 28 de gener de 1990, va conéixer les sol·licituds de la Universitat d'Alacant, la Universitat Politècnica de València i la Universitat de València, tal com disposa, respecte a la creació, l'ampliació i la transformació de centres universitaris, l'article 5.2 de la Llei 3/1985, de 9 de mare, de Coordinació Interuniversitària a la Comunitat Valenciana.

Per a la creació dels instituts universitaris previstos en aquest decret s'ha considerat especialment la conveniència d'una major oferta de la investigació científica i tècnica a la Comunitat Valenciana, amb el fi d'atendre la demanda de projectes d'investigació d'interés social, i també assessorar en el camp de les noves tecnologies i ajudar en la formació de personal especialitzat.

En virtut d'això, una vegada conegudes les sol·licituds de la Universitat de València, de la Universitat Politècnica de València i de la Universitat d'Alacant pel Consell Interuniversitari de la Comunitat Valenciana, amb els informes favorables del Consell d'Universitats, a proposta del Conseller de Cultura, Educació i Ciència, i amb la deliberació prèvia del Govern Valencià en la reunió del dia 4 de febrer de 1991,

 

DECRETE

 

**Article primer**

Crear l'Institut Universitari de l'Aigua i de les Ciències Ambientals a la Universitat d'Alacant.

 

**Article segon**

Crear l'Institut Universitari de Biomecànica a la Universitat Politècnica de València.

 

**Article tercer**

Crear l'Institut Universitari de Robòtica a la Universitat de València. ****[1]****

 

DISPOSICIONS FINALS

 

**Primera**

S'autoritza la Conselleria de Cultura, Educació i Ciència perquè, en l'àmbit de les seues competències, dicte les disposicions necessàries per a l'adequat desenvolupament del que disposa aquest decret.

 

**Segona**

Aquest decret entrarà en vigor l'endemà de la seua publicació en el Diari Oficial de la Generalitat Valenciana.

 

València, 4 de febrer de 1991.

 

El President de la Generalitat Valenciana,

JOAN LERMA I BLASCO

 

El Conseller de Cultura, Educació i Ciència,

ANTONIO ESCARRE I ESTEVE

 

---

****[1]****El **[Decret 84/2010, de 14 de maig](http://www.docv.gva.es/index.php?id=26&sig=005566/2010)**, del Consell, modifica la denominació de l'Institut Universitari de Robòtica en la Universitat de València, per la de Institut Universitari d'Investigació de Robòtica i de Tecnologíes de la Informació i les Comunicacions (IRTIC), en la Universitat de València (DOCV núm. 6269 de 18.05.2010) Ref. Base de Dades 005566/2010.


Còpia Permalink ELI